b'\n_START_ARTICLE_\nTulis-karayom\n_START_PARAGRAPH_\nAng tulis-karayom o tusok-karayom (salin mula sa Ingles na needlepoint, literal na "tulis ng karayom") ay ang tawag sa disenyo o uri ng gawain sa pagbuburda o embroyderiya sa ibabaw ng tela o lona (kanbas). Kadalasang payak at magkakapantay na mga agwat ng mga tahi o sulsi ang ginagamit. Kabilang sa mga paraan ng pagtutulis-karayom o ng ganitong pagtutusok ng karayom ang petit point (salitang Pranses na may literal na ibig sabihing "maliit na tulis" o "maliit na tusok") at gros point (salitang Pranses na may literal na kahulugang "malaking tulis" o "malaking tusok"). Mayroong nasa bandang 400 mga tahi sa bawat pulgadang parisukat ang sa petit point, samantalang 100 na mga tahi naman ang sa gros point.'